CELEX: 62019TN0065
Language: et
Date: 2019-02-05 00:00:00
Title: kohtuasi T-65/19: 5. veebruaril 2019 esitatud hagi — AI versus ECDC

8.4.2019   
            
            
               ET
            
            
               Euroopa Liidu Teataja
            
            
               C 131/53
            
         
      5. veebruaril 2019 esitatud hagi — AI versus ECDC
      (kohtuasi T-65/19)
      (2019/C 131/62)
      Kohtumenetluse keel: inglise
      
         Pooled
      
      
         Hageja: AI (esindajad: L. Levi ja A. Champetier)
      
         Kostja: Haiguste Ennetamise ja Tõrje Euroopa Keskus (ECDC)
      
         Nõuded
      
      Hageja palub Üldkohtul:
      
                  —
               
               
                  tühistada ECDC 18. mai 2018. aasta otsus jätta hageja 20. juuni 2017. aasta abitaotlus rahuldamata;
               
            
                  —
               
               
                  tühistada ECDC 20. juuni 2018. aasta otsus jätta hageja 30. mai 2018. aasta taotlus uurimisaruandega tutvumiseks rahuldamata;
               
            
                  —
               
               
                  vajadusel tühistada ECDC 26. oktoobri 2018. aasta otsus jätta hageja 2. juuli 2018. aasta kaebus rahuldamata;
               
            
                  —
               
               
                  mõista ECDC-lt hagejale väidetavalt tekitatud mittevaralise kahju eest välja rahaline hüvitis, mille suurus on ex aequo et bono hinnatuna 40 000 eurot.
               
            
         Väited ja peamised argumendid
      
      Hagi põhjenduseks esitab hageja kolm väidet 18. mai 2018. aasta vaidlustatud otsuse kohta ja ühe väite 20. juuni 2018. aasta vaidlustatud otsuse kohta.
      
                  1.
               
               
                  Esimene väide, et 18. mai 2018. aasta vaidlustatud otsusega rikuti õigust olla ära kuulatud.
               
            
                  2.
               
               
                  Teine väide, et 18. mai 2018. aasta vaidlustatud otsuses rikuti põhjendamiskohustust.
               
            
                  3.
               
               
                  Kolmas väide, et 18. mai 2018. aasta vaidlustatud otsuses tehti ilmne hindamisviga ja faktiviga ning rikuti personalieeskirjade artiklit 86.
               
            
                  4.
               
               
                  Ainus väide, mis on seotud 20. juuni 2018. aasta vaidlustatud otsusega ja milles leitakse, et rikutud on Euroopa Liidu põhiõiguste harta artiklit 41 ja määruse nr 45/2001 (1) artiklit 41.
               
            
         (1)  Euroopa Parlamendi ja nõukogu 18. detsembri 2000. aasta määrus (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (EÜT 2001, L 8, lk 1; ELT eriväljaanne 13/26, lk 102).